CELEX: 32019R0036
Language: hu
Date: 2019-01-10 00:00:00
Title: A Bizottság (EU) 2019/36 rendelete (2019. január 10.) az 1334/2008/EK európai parlamenti és tanácsi rendelet I. mellékletének az N-(2-metil-ciklohexil)-2,3,4,5,6-pentafluoro-benzamid tekintetében történő módosításáról (EGT-vonatkozású szöveg.)

11.1.2019   
               
               
                  HU
               
               
                  Az Európai Unió Hivatalos Lapja
               
               
                  L 9/85
               
            
         A BIZOTTSÁG (EU) 2019/36 RENDELETE
         (2019. január 10.)
         az 1334/2008/EK európai parlamenti és tanácsi rendelet I. mellékletének az N-(2-metil-ciklohexil)-2,3,4,5,6-pentafluoro-benzamid tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről, valamint az 1601/91/EGK tanácsi rendelet, a 2232/96/EK és a 110/2008/EK rendelet, valamint a 2000/13/EK irányelv módosításáról szóló, 2008. december 16-i 1334/2008/EK európai parlamenti és tanácsi rendeletre (1) és különösen annak 11. cikke (3) bekezdésére,
         tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (5) bekezdésére,
         mivel:
         
                     (1)
                  
                  
                     Az 1334/2008/EK rendelet I. melléklete létrehozza az élelmiszerekben és azok felületén történő használatra engedélyezett aromaanyagok és alapanyagok uniós listáját, és meghatározza ezen anyagok felhasználási feltételeit.
                  
               
                     (2)
                  
                  
                     A 872/2012/EU bizottsági végrehajtási rendelet (3) elfogadta az aromaanyagok listáját, és e listát beillesztette az 1334/2008/EK rendelet I. mellékletének A. részébe.
                  
               
                     (3)
                  
                  
                     A lista naprakésszé tétele – az 1331/2008/EK rendelet 3. cikkének (1) bekezdésben említett egységes eljárás révén – vagy a Bizottság kezdeményezésére, vagy valamely tagállam vagy érdekelt fél kérelmére történhet.
                  
               
                     (4)
                  
                  
                     Az uniós lista A. része a lábjegyzetekkel nem jelölt, értékelt aromaanyagokat és az említett listában 1–4. számú lábjegyzettel jelölt, még értékelés alatt álló aromaanyagokat egyaránt tartalmazza.
                  
               
                     (5)
                  
                  
                     A 16.119 FL-számú N-(2-metil-ciklohexil)-2,3,4,5,6-pentafluoro-benzamidot a 872/2012/EU végrehajtási rendelet 4. cikkének megfelelően a 4. számú lábjegyzettel tüntették fel, ami azt jelenti, hogy az anyag értékelésének elvégzéséhez 2013. december 31-ig további tudományos adatokat kellett benyújtani.
                  
               
                     (6)
                  
                  
                     A kérelmező 2013. november 18-án benyújtotta a 16.119 FL-számú N-(2-metil-ciklohexil)-2,3,4,5,6-pentafluoro-benzamidra vonatkozó adatokat.
                  
               
                     (7)
                  
                  
                     Az Európai Élelmiszerbiztonsági Hatóság (a továbbiakban: Hatóság) 2017. február 1-jén elvégezte a szóban forgó anyag (FL-szám: 16.119) aromaanyagként történő felhasználása biztonságosságának értékelését (4), és arra a következtetésre jutott, hogy az a becsült étrendi beviteli mennyiségek alapján biztonsági szempontból nem aggályos. A Hatóság megjegyezte továbbá, hogy ezt az anyagot aromamódosító tulajdonságokkal rendelkező anyagként kívánják felhasználni. Az anyag felhasználási feltételeinek ezért tükrözniük kell ezt a tényt. Ennek alapján felhasználásra vonatkozó korlátozásokat kell bevezetni bizonyos élelmiszer-kategóriák meghatározott élelmiszerei esetében.
                  
               
                     (8)
                  
                  
                     Az 1334/2008/EK rendeletben rögzített uniós lista csak azon aromaanyagok használatának szabályozására szolgál, amelyeket illat és/vagy íz kialakítása vagy megváltoztatása céljából adnak az élelmiszerhez. A 16.119 FL-számú anyag az ízesítésen kívül más célból is hozzáadható az élelmiszerekhez, az ilyen felhasználásra pedig más uniós szabályok vonatkoznak. Ez a rendelet kizárólag a 16.119 FL-számú anyag aromaanyagként történő felhasználására vonatkozó feltételeket határoz meg.
                  
               
                     (9)
                  
                  
                     Szakvéleményében a Hatóság ismertette továbbá az anyag specifikációival kapcsolatos észrevételeit, és kiemelte az enantiomerek arányával kapcsolatos kiegészítő információk hiányát. A kérelmező tájékoztatást nyújtott ezekről a kérdésekről a Bizottságnak. A specifikációkat tehát ennek megfelelően módosítani kell.
                  
               
                     (10)
                  
                  
                     Ezért a szóban forgó aromaanyagot az uniós listán szereplő jelenlegi bejegyzésében megtalálható lábjegyzet nélkül, értékelt anyagként kell szerepeltetni az aromaanyagok uniós listáján.
                  
               
                     (11)
                  
                  
                     Az 1334/2008/EK rendelet I. mellékletének A. részét ezért ennek megfelelően módosítani kell.
                  
               
                     (12)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1334/2008/EK rendelet I. mellékletének A. része e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 10-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 354., 2008.12.31., 34. o.
         
         
            (2)  HL L 354., 2008.12.31., 1. o.
         
         
            (3)  A Bizottság 872/2012/EU végrehajtási rendelete (2012. október 1.) az aromaanyagoknak a 2232/96/EK európai parlamenti és tanácsi rendeletben előírt listája elfogadásáról, a listának az 1334/2008/EK európai parlamenti és tanácsi rendelet I. mellékletébe való beillesztéséről, valamint az 1565/2000/EK bizottsági rendelet és az 1999/217/EK bizottsági határozat hatályon kívül helyezéséről (HL L 267., 2012.10.2., 1. o.).
         
            (4)  EFSA Journal 2017;15(3):4726.
      
      
         
            MELLÉKLET
            Az 1334/2008/EK rendelet I. melléklete A. rész 2. szakaszában az N-(2-metil-ciklohexil)-2,3,4,5,6-pentafluoro-benzamid nevű anyagra vonatkozó bejegyzés helyébe a következő szöveg lép:
            
               
                           „16.119
                        
                        
                           
                              N-(2-metil-ciklohexil)-2,3,4,5,6-pentafluoro-benzamid
                        
                        
                           1003050-32-5
                        
                        
                           2081
                        
                        
                            
                        
                        
                           
                              Cisz-/transz-diasztereoizomerek keveréke:
                           
                                       —
                                    
                                    
                                       60–80 % transz-, amelynek 50 %-a (1S,2S) és 50 %-a (1R,2R), valamint
                                    
                                 
                                       —
                                    
                                    
                                       20–40 % cisz-, amelynek 50 %-a (1R,2S) és 50 %-a (1S,2R).
                                    
                                 
                        
                           Az aromaanyagként való felhasználásra vonatkozó korlátozások:
                           
                                        
                                    
                                    
                                       az 1. kategóriában: – legfeljebb 1 mg/kg;
                                    
                                 
                                        
                                    
                                    
                                       a 12. kategóriában: – legfeljebb 6 mg/kg;
                                    
                                 
                                        
                                    
                                    
                                       a 14.1.4. kategóriában: – legfeljebb 3 mg/kg.
                                    
                                 
                        
                            
                        
                        
                           EFSA”